Source: http://www.epi.sk/odborny-clanok/itemid/108460
Timestamp: 2014-10-31 22:41:36+00:00
Document Index: 7611118

Matched Legal Cases: ['§ 2', '§ 24', '§ 28', '§ 12', '§ 25', '§ 18', '§ 21']

Právny stav od21.11.2008Právny stav do31.12.2008
Právne oblastiPodvojné účtovníctvo
Celý článokArchívny dokumentZobrazený je archívny článok. Zobrazenie archívneho článku je bezplatné. Aktuálne články sú dostupné len pre používateľov so zakúpeným prístupom do produktu EPI Odborné články.
Anotácia:Príspevok je zameraný na spôsob dokladovania, oceňovania a účtovania pohľadávok a záväzkov vyjadrených v Sk a v cudzej mene, účtovanie opravných položiek k pohľadávkam.
Príspevok je zameraný na spôsob dokladovania, oceňovania a účtovania pohľadávok a záväzkov vyjadrených v Sk a v cudzej mene, výpočet a účtovanie kurzových rozdielov pri pohľadávkach a záväzkoch v cudzej mene, účtovanie opravných položiek k pohľadávkam v účtovníctve podnikateľov. Účtovanie pri nakladaní s pohľadávkami a záväzkami, ako aj postup účtovania pri uplatňovaní zabezpečovacích nástrojov pohľadávok a záväzkov sú vysvetlené na konkrétnych príkladoch. Pri vzniku, evidencii, sledovaní pohľadávok a záväzkov sa v podvojnom účtovníctve podnikateľov postupuje podľa: zákona č. 431/2002 Z. z. o účtovníctve v znení neskorších predpisov (ďalej ZÚ), opatrenia MF SR č. 23 054/2002-92 v znení neskorších predpisov, ktorým sa upravujú postupy účtovania a rámcová účtová osnova pre podnikateľov účtujúcich v podvojnom účtovníctve (ďalej PÚP). 1. Vymedzenie pohľadávok a záväzkov 1.1 Vymedzenie a právna úprava pohľadávok Pohľadávka nie je definovaná v žiadnom právnom predpise. Pohľadávku možno vymedziť ako právo vznikajúce jednému účastníkovi – veriteľovi, požadovať plnenie od druhého účastníka – dlžníka, vzniknuté z určitého záväzkového vzťahu. Z ekonomického hľadiska sú pohľadávky určitou formou poskytnutia obchodného úveru obchodnému partnerovi ako prejav vzájomných obchodných vzťahov medzi obchodnými partnermi. 1.2 Vymedzenie a právna úprava záväzkov Záväzok z pohľadu právneho znamená niečo splniť, niečo dať, niečoho sa zriecť alebo niečo strpieť. Pre účely účtovníctva sú záväzky definované v zákone o účtovníctve v § 2 ods. 4 písm. b) ako existujúca povinnosť účtovnej jednotky, ktorá vznikla z minulých udalostí, je pravdepodobné, že v budúcnosti zníži ekonomické úžitky účtovnej jednotky a dá sa spoľahlivo oceniť podľa § 24 až § 28 ZÚ a vykazuje sa v účtovnej závierke vo výkaze o majetku a záväzkoch. Základná právna úprava vzniku a zániku záväzkov, ako aj nakladania so záväzkami je v Občianskom a Obchodnom zákonníku. 2. Pohľadávky a záväzky v účtovníctve 2.1 Pohľadávky Pohľadávky v účtovníctve predstavujú majetkovú zložku podniku, ktorá vznikla z uskutočnených účtovných prípadov v minulom období a peniaze z nich budú plynúť v budúcnosti. Pohľadávky sú nehmotným majetkom, majetkovým právom na získanie peňažnej alebo nepeňažnej úhrady od odberateľov najmä za poskytnuté výkony, ako sú dodávky tovarov, výrobkov, prác a služieb. V tomto prípade ide o pohľadávky z obchodného styku. Pohľadávky však môžu podnikateľovi vznikať aj z rôznych iných dôvodov. V účtovníctve je sledované celé obdobie existencie pohľadávky, t. j. od okamihu jej vzniku napr. pri fakturácii výkonov až po rôzne formy jej reálneho speňaženia (fyzické peniaze) alebo iného vysporiadania, pričom sa akceptuje ich všeobecná právna úprava, ako aj daňová legislatíva. 2.2 Záväzky Záväzky v podvojnom účtovníctve predstavujú cudzie zdroje krytia majetku a zobrazujú sa v súvahe na strane pasív, tzv. pasíva v užšom slova zmysle (cudzie pasíva). Ide v podstate o časť obchodného majetku podnikateľa, ktorý patrí veriteľom. 2.3 Členenie pohľadávok a záväzkov 2.3.1 Časové kritérium Podľa § 12 PÚP sa pohľadávky a záväzky ku dňu vzniku členia podľa dohodnutej doby splatnosti na: a) krátkodobé pohľadávky a krátkodobé záväzky s dohodnutou dobou splatnosti do jedného roka, b) dlhodobé pohľadávky a dlhodobé záväzky s dohodnutou dobou splatnosti nad jeden rok. Dohodnutá doba splatnosti pohľadávok a záväzkov je doba dohodnutá v zmluve alebo iným spôsobom, v ktorej sa majú pohľadávky a záväzky splatiť alebo iným spôsobom vyrovnať. V účtovnej závierke sa pohľadávky a záväzky vykazujú v členení na krátkodobé alebo dlhodobé podľa zostatkovej doby splatnosti. Zostatková doba splatnosti pohľadávok je doba, ktorá sa rovná rozdielu medzi dohodnutou dobou splatnosti a dňom, ku ktorému sa zostavuje účtovná závierka. 2.3.2 Titul vzniku a obsah Členenie pohľadávok podľa titulu vzniku a obsahu pohľadávky je prehľadne uvedené v nasledujúcej tabuľke: Účtová trieda Syntetické účty 3 – Zúčtovacie vzťahy 31 – Pohľadávky 311 – Odberatelia 312 – Zmenky na inkaso 313 – Pohľadávky za eskontované cenné papiere 314 – Poskytnuté preddavky 315 – Ostatné pohľadávky 33 – Zúčtovanie so zamestnancami a orgánmi sociálneho poistenia a zdravotného poistenia 335 – Pohľadávky voči zamestnancom 336 – Zúčtovanie s orgánmi sociálneho poistenia a zdravotného poistenia 34 – Zúčtovanie daní a dotácií 341 – Daň z príjmov 342 – Ostatné priame dane 343 – Daň z pridanej hodnoty 345 – Ostatné dane a poplatky 346 – Dotácie zo štátneho rozpočtu 347 – Ostatné dotácie 35 – Pohľadávky voči spoločníkom a združeniu 351 – Pohľadávky v rámci konsolidovaného celku 353 – Pohľadávky za upísané vlastné imanie 354 – Pohľadávky voči spoločníkom a členom pri úhrade straty 355 – Ostatné pohľadávky voči spoločníkom a členom 358 – Pohľadávky voči účastníkom združenia 37 – Iné pohľadávky a iné záväzky 371 – Pohľadávky z predaja podniku 373 – Pohľadávky a záväzky z pevných termínových operácií 374 – Pohľadávky z nájmu 375 – Pohľadávky z vydaných dlhopisov 376 – Nakúpené opcie 378 – Iné pohľadávky 39 – Opravná položka k zúčtovacím vzťahom a vnútorné zúčtovanie 391 – Opravné položky k pohľadávkam Členenie záväzkov podľa titulu vzniku a obsahu záväzku je prehľadne uvedené v nasledujúcej tabuľke: Účtová trieda Syntetické účty 2 – Finančné účty 23 – Bežné bankové úvery 231 – Krátkodobé bankové úvery 232 – Eskontné úvery 24 – Iné krátkodobé finančné výpomoci 241 – Vydané krátkodobé dlhopisy 249 – Ostatné krátkodobé finančné výpomoci 3 – Zúčtovacie vzťahy 32 – Záväzky 321 – Dodávatelia
322 – Zmenky na úhradu 323 – Krátkodobé rezervy 324 – Prijaté preddavky 325 – Ostatné záväzky 326 – Nevyfakturované dodávky 33 – Zúčtovanie so zamestnancami a orgánmi sociálneho poistenia a zdravotného poistenia 331 – Zamestnanci 333 – Ostatné záväzky voči zamestnancom 336 – Zúčtovanie s orgánmi sociálneho poistenia a zdravotného poistenia 34 – Zúčtovanie daní a dotácií 341 – Daň z príjmov 342 – Ostatné priame dane 343 – Daň z pridanej hodnoty 345 – Ostatné dane a poplatky 346 – Dotácie zo štátneho rozpočtu 347 – Ostatné dotácie 36 – Záväzky voči spoločníkom a združeniu 361 – Záväzky v rámci konsolidovaného celku 364 – Záväzky voči spoločníkom a členom pri rozdeľovaní zisku 365 – Ostatné záväzky voči spoločníkom a členom 366 – Záväzky voči spoločníkom a členom zo závislej činnosti 367 – Záväzky z upísaných nesplatených cenných papierov a vkladov 368 – Záväzky voči účastníkom združenia 37 – Iné pohľadávky a iné záväzky 372 – Záväzky z kúpy podniku 373 – Pohľadávky a záväzky z pevných termínových operácií 377 – Predané opcie 379 – Iné záväzky 39 – Opravná položka k zúčtovacím vzťahom a vnútorné zúčtovanie 4 – Kapitálové účty a dlhodobé záväzky 46 – Bankové úvery 461 – Bankové úvery 47 – Dlhodobé záväzky 471 – Dlhodobé záväzky v rámci konsolidovaného celku 472 – Záväzky zo sociálneho fondu 473 – Vydané dlhopisy 474 – Záväzky z nájmu 475 – Dlhodobé prijaté preddavky 476 – Dlhodobé nevyfakturované dodávky 478 – Dlhodobé zmenky na úhradu 479 – Ostatné dlhodobé záväzky 3. Oceňovanie pohľadávok a záväzkov 3.1 Zásady oceňovania Podľa § 25 ZÚ sa pohľadávky a záväzky ku dňu vzniku oceňujú menovitou hodnotou. Pohľadávky získané postúpením, nadobudnuté vkladom do základného imania a prevzaté záväzky sa oceňujú obstarávacou cenou. Pri pochybných pohľadávkach, pri ktorých existuje riziko, že ich dlžník úplne alebo čiastočne neuhradí, ako aj pri sporných pohľadávkach, pri ktorých sa vedie spor s dlžníkom o ich uznanie alebo zaplatenie a pri pohľadávkach voči dlžníkom v konkurznom konaní sa v účtovnej závierke znižuje ocenenie pohľadávok nepriamo vytváraním opravných položiek účtovaných na vrub nákladov. Pri dlhodobej pohľadávke (§ 18 ods. 7, § 21 ods. 6 PÚP), ktorej zostatková doba splatnosti je dlhšia ako jeden rok, sa opravnou položkou upravuje hodnota pohľadávky na jej hodnotu v čase účtovania a vykazovania. Pri dlhodobých pôžičkách, ktoré sú neúročené alebo úročené nižšou sadzbou, ako je bežná úroková sadzba, sa pohľadávka upraví opravnou položkou na hodnotu v čase účtovania a vykazovania. Záväzok, pri ktorom účtovná jednotka nemá doklad, sa účtuje ako rezerva v odhadnej sume. 3.2 Pohľadávky a záväzky v cudzej mene Pohľadávky a záväzky vyjadrené pri ich vzniku v cudzej mene sa prepočítavajú na slovenskú menu kurzom určeným v kurzovom lístku Národnej banky Slovenska, platným: ku dňu uskutočnenia účtovného prípadu a v účtovnej závierke platným ku dňu, ku ktorému sa zostavuje (súvahový deň). Rozdiel medzi pôvodným kurzom použitým ku dňu vzniku a kurzom k súvahovému dňu sa vyúčtuje ako kurzový rozdiel účtovaný výsledkovo na účtoch finančných nákladov alebo finančných výnosov. Pohľadávky a záväzky z poskytnutých a prijatých preddavkov sú počas celej existencie v účtovníctve ocenené v kurze, v akom boli ocenené ku dňu ich vzniku (historický kurz), k súvahovému dňu sa nepreceňujú aktuálnym kurzom NBS. Súvisí s právnymi predpismi40/1964 Zb. - Občiansky zákonník431/2002 Z. z. - Zákon o účtovníctve513/1991 Zb. - Obchodný zákonník740/2002 Z. z. - Oznámenie o opatrení o postupoch účtovania pre podnikateľov účtujúcich v PÚ